Louis Vauxcelles

Louis Vauxcelles (sündis 1870, suri arvatavasti 1943) oli prantsuse kunstikriitik.

1905. aastal Sügissalongis toimunud näitusel nimetas ta noori kunstnikke, kelle tööd mõjusid tema arvates metsikult, pilkavalt foovideks (prantsuse fauves 'metslased') ning andis sellega nimetuse uuele kunstisuunale – fovismile. 

Daniel-Henri Kahnweileri galeriis toimunud näitusel 1908. aastal iseloomustas Louis Vauxcelles Georges Braque'i töid prantsuskeelse väljendiga bizarreries cubiques ('kuubilised veidrused') ning andis sellega nimetuse teisele 20. sajandil alguse saanud kunstivoolule – kubismile.

Prantsusmaa inimesed
Kunstikriitikud
Sündinud 1870
Surnud 1940. aastatel